Държавен вестник, бр. 16, 2026 г., стр. 27

БРОЙ  16	
Д Ъ Р Ж А В Е Н  В Е С Т Н И К 	
СТР.  27   
4. лицата, заемащи публични длъжности, 
извън тези по т. 1 – 3 – от инспекторатите 
или от органа по избора или назначаването. 
(3) В производството по установяване на 
конфликт на интереси Сметната палата изисква 
и получава информация от органи на държавна 
власт, органи на местното самоуправление, 
както и от юридически и физически лица. 
(4) Органите и лицата по ал. 1 и 3 са длъжни 
в 7-дневен срок от получаване на искането 
да представят необходимата информация и 
документи. 
(5) В производството по установяване на 
конфликт на интереси се събират доказателства 
по реда на Административнопроцесуалния 
кодекс и се изслушва лицето, срещу което е 
образувано производството. 
(6) На лицето, срещу което е образувано 
производството, се предоставят за запознаване 
всички събрани доказателства и му се дава 
възможност да направи възражение в 7-дневен 
срок от предоставянето им. 
(7) Лицето, срещу което е образувано 
производството, има право да представи и 
да посочи нови доказателства, които да се 
съберат, както и на адвокатска защита в 
производствата по този раздел, при спазване 
на защитата на подалия сигнала по глава 
единадесета.
Срок за образуване на производство за 
установяване на конфликт на интереси
Чл. 117. Производство за установяване на 
конфликт на интереси, както и за нарушения 
по чл. 112 и 113 се образува в срок до 6 месеца 
от откриването, но не по-късно от три години 
от извършването на нарушението.
Решение по производство за установяване 
на конфликт на интереси
Чл. 118. (1) Сметната палата се произнася 
с мотивирано писмено решение в срок до три 
месеца от образуване на производството. В 
случаите на фактическа и правна сложност 
срокът може да бъде продължен еднократно 
с 30 дни. 
(2) Решението по ал. 1 съдържа: 
1. фактическите и правните основания за 
постановяването му; 
2. направените от лицето възражения и 
мотиви в случай на неприемане; 
3. диспозитивна част, в която се установява 
наличието или липсата на конфликт на инте­
реси; налага се глоба по чл. 132, определя се 
нейният размер и се постановява отнемане 
по чл. 125, ако има основания за това; 
4. срок и орган, пред който може да се 
обжалва.
(3) В решението по ал. 1 се посочва и срок за 
доброволно изпълнение на наложената глоба. 
(4) За налаганата административнонаказа­
телна отговорност с решението по ал. 2 не се 
съставя акт за установяване на администра­
тивно нарушение и не се издава наказателно 
постановление.
Съобщаване на решението
Чл. 119. Решението на Сметната палата се 
съобщава на: 
1. заинтересованото лице; 
2. органа, компетентен да прекрати пра­
воотношението; 
3. окръжната прокуратура по седалището 
на органа по т. 2.
Оспорване на решението
Чл. 120. (1) Решението на Сметната палата, 
с което се установява конфликт на интереси, 
може да се оспори от заинтересованото лице 
пред съда по реда на Административнопро­
цесуалния кодекс.
(2) Прокурорът може да подаде протест до 
съда в едномесечен срок от съобщаването на 
решението, с което се установява липсата на 
конфликт на интереси.
Уведомяване на прокуратурата
Чл. 121. Когато се установят данни за 
извършено престъпление, материалите се 
изпращат незабавно на прокуратурата.
Производство за нарушения по раздел IV
Чл. 122. (1) Разпоредбите на чл. 115 – 120 
се прилагат съответно и за производствата за 
нарушения по раздел IV.
(2) С решението, с което се установява 
нарушение на разпоредба от раздел IV, се 
налага и глоба по чл. 132.
Приложение на Административнопроце­
суалния кодекс 
Чл. 123. За неуредените в този раздел 
въпроси се прилага Административнопроце­
суалният кодекс.
Раздел VI
Последици при установяване на конфликт 
на интереси
Действие на акт за установяване на кон­
фликт на интереси
Чл. 124. (1) Установяването на конфликт 
на интереси с влязъл в сила акт е основание 
за освобождаване от длъжност, освен когато 
в Конституцията, Устава на Европейската 
система на централните банки и на Европейс­
ката централна банка или в специален закон 
е предвидено друго.
(2) Освобождаването се осъществява по 
реда, определен в съответните закони.
Отнемане на възнаграждение или облага
Чл. 125. (1) Възнаграждението, получено 
от правоотношението или деянието, породило 
конфликт на интереси, за периода през кой­
то конфликтът на интереси е бил укрит, се 
отнема в полза на държавата или общината.
(2) Когато бъде установено, че в резултат 
на конфликт на интереси лице, заемащо пуб­
лична длъжност, или свързано с него лице